

**ประกาศองค์การบริหารส่วนตำบลด่านช้าง**

**เรื่อง รายชื่อผู้มีสิทธิเข้ารับการสรรหาและเลือกสรรเป็นพนักงานจ้าง**

**ขององค์การบริหารส่วนตำบลด่านช้าง**

......................................

 ตามที่องค์การบริหารส่วนตำบลด่านช้าง อำเภอบรรพตพิสัย จังหวัดนครสวรรค์ ได้ประกาศ รับสมัครบุคคลทั่วไปเพื่อสรรหาและเลือกสรรเป็นพนักงานจ้างขององค์การบริหารส่วนตำบล ในประเภทพนักงานจ้างตามภารกิจ ตำแหน่ง ผู้ดูแลเด็ก (ทักษะ) จำนวน 1 ตำแหน่ง 1 อัตรา โดยกำหนดรับสมัครเข้ารับการเลือกสรรฯ ตั้งแต่วันที่ 20 กรกฎาคม 2565 ถึงวันที่ 29 กรกฎาคม 2565 ไปแล้วนั้น

บัดนี้ การรับสมัครบุคคลทั่วไปเพื่อสรรหาและเลือกสรรเป็นพนักงานจ้างขององค์การบริหารส่วนตำบลด่านช้าง ได้เสร็จสิ้นแล้ว จึงขอประกาศรายชื่อผู้มีสิทธิเข้ารับการสรรหาและเลือกสรรเป็น พนักงานจ้างขององค์การบริหารส่วนตำบลด่านช้าง ในประเภทพนักงานจ้างตามภารกิจ ตำแหน่ง ผู้ดูแลเด็ก (ทักษะ) ดังนี้

1. นางสาวลักคณา พัฒน์เจริญ เลขประจำตัวสอบ 001

คณะกรรมการตรวจสอบคุณสมบัติฯ ได้ตรวจสอบคุณสมบัติและข้อมูลจากใบสมัคร และเอกสารหลักฐานต่างๆ ที่ผู้สมัครได้ยื่นและรับรองว่าเป็นผู้มีคุณสมบัติครบถ้วนแล้ว ดังนั้น หากปรากฏภายหลังว่าผู้สมัครเข้ารับการเลือกสรรเป็นพนักงานจ้างรายใดมีคุณสมบัติไม่ตรงตามประกาศรับสมัครฯ จะถือว่า ผู้มีสิทธิรายนั้นเป็นผู้ขาดคุณสมบัติและไม่มีสิทธิเข้ารับการเลือกสรรเป็นพนักงานจ้างขององค์การบริหาร ส่วนตำบลด่านช้าง

ทั้งนี้ หากผู้มีสิทธิเข้ารับการเลือกสรรเป็นพนักงานจ้างขององค์การบริหารส่วนตำบลด่านช้างท่านใดมีปัญหาไม่เข้าใจเกี่ยวกับการดำเนินการรับสมัครบุคคลทั่วไปเพื่อสรรหาและเลือกสรรเป็นพนักงานจ้างขององค์การบริหารส่วนตำบล ให้ติดต่อสอบถามข้อมูลเพิ่มเติมได้ที่ งานการเจ้าหน้าที่ สำนักปลัดองค์การบริหารส่วนตำบล ด่านช้าง อำเภอบรรพตพิสัย จังหวัดนครสวรรค์ โทรศัพท์หมายเลข 0-5621-7583 ในวันและเวลาราชการ

 จึงประกาศมาให้ทราบโดยทั่วกัน

ประกาศ ณ วันที่ 2 เดือน สิงหาคม พ.ศ. 2565



(นายสุธีร์ การะภักดี)

นายกองค์การบริหารส่วนตำบลด่านช้าง